open-index/open-wikipedia-markdown huggingface dataset:
Andermatt

**Andermatt** on kunta Urin kantonissa Sveitsissä. Kunnassa on 1&nbsp;242 asukasta (31.12.2008). 

Andermatt sijaitsee 1&nbsp;450 metrin korkeudessa, Reuss-joen varrella sijaitsevassa Urseren-laaksossa. Andermatt on syntynyt kulkureittien risteyskohtaan: matka pohjoiseen vie Göscheneralp-solan kautta; matka itään, Graubündeniin, kulkee Oberalpin solan kautta ja matka länteen, Wallisin kantoniin, vie Furkapass-solan kautta. Gotthardin solatie (valtatie 2) Sveitsistä Italiaan kulkee myös Andermattin kautta. Tosin Gotthardin ali kulkevat tunnelit (maantietunneli, rautatietunneli) ovat vähentäneet tämän reitin merkitystä.   

Andermatt on talviurheilukeskus.

Andermattiin on kolme Matterhorn Gotthard Bahnin (MGB) rautatieyhteyttä: 
* länsi-itäsuuntainen reitti kulkee Brigistä Furkan pohjatunnelin kautta Andermattiin ja edelleen Disentikseen.
* lyhyt rata pohjoiseen, Göscheneniin, yhdistää Andermattin Sveitsin valtiollisen rautatieyhtiön SBB-CFF-FFS:n rataverkkoon.

## Lähteet
* Kunnan viralliset sivut

### Viitteet

## Aiheesta muualla

* Andermattin matkailusivut
* Andermatt-Gemsstock-köysirata
Rimmin rautatieasema

**Rimmin rautatieasema** on Kokkolassa Rimmin alueella sijaitseva entinen rautatieasema. Rimmin rautatieasema lakkautettiin ja purettiin vuonna 1980.
Rimmin rautatieasemalla ei ollut matkustajaliikennettä. Rimmin asema oli Kokkolan pohjoisin asema siihen asti, kunnes se purettiin, eikä sen paikalla ole enää mitään. Rimmin aseman kautta kulkee päivittäin monta kaukojunaa, jotka ohittavat aseman. Rimmin rautatieasema oli Kokkolan kuudes rautatieasema ennen purkamista.

## Lähteet
Lentävä maalivahti

**Lentävä maalivahti** on jalkapallon variaatio, jossa toisella tai kummallakaan joukkueella ei ole vakituista maalivahtia. Sen sijaan vastustajan hyökätessä lähimpänä maalia olevasta pelaajasta tulee hetkellisesti maalivahti. Tätä variaatiota käytetään käytännössä yksinomaan epävirallisissa peleissä, yleensä kaveriporukoiden pihapeleissä pelaajien määrän ollessa pieni. Sillä voidaan myös tasoittaa paritonta pelaajien määrää, jolloin toisessa joukkueessa on pysyvä ja toisessa lentävä maalivahti.

Lentävän maalivahdin säännöstä saatetaan sopia ennen pelin alkua ja yleensä maalivahdiksi muuttuvan pelaajan on ilmoitettava maalivahtiudestaan esimerkiksi huutamalla ennen käsin palloon koskemista.

## Futsal
Futsalissa maalivahtia, joka nousee hyökkäykseen mukaan vastustajan kenttäpuoliskolle, kutsutaan joskus lentäväksi maalivahdiksi.

Futsalin säännöt rajoittavat maalivahdin pelaamista omalla kenttäpuoliskolla niin, että maalivahti ei saa pelata palloa neljää sekuntia pidempään eikä hän koskettuaan palloa saa koskea sitä uudestaan ennen, kuin vastajoukkueen pelaaja on koskenut palloon.  Vastustajan kenttäpuoliskolla vastaavaa rajoitusta puolestaan ei ole. Varsinkin ollessaan tappiolla joukkueet voivat nostaa maalivahdin vastustajan kenttäpuoliskolle mukaan hyökkäykseen. Tämä luo hyökkäyspeliin ylivoiman, mutta jättää maalin tyhjäksi. 

Usein tätä taktiikkaa käyttäessään joukkueet vaihtavat maalivahdin kenttäpelaajaan, jolla on muusta joukkueesta erottuva peliasu. Sääntöjen valossa tämä pelaaja on myös maalivahti ja häntä koskevat maalivahdin rajoitukset, mutta esimerkiksi hyökkääjänä normaalisti pelaava pelaaja voi olla normaalia maalivahtia taitavampi pallonkäsittelijä ja siten todennäköisempi tekemään maaleja.

## Lähteet

## Katso myös
* Jalkapallo
* Maalivahti
Curse of the Red River

**Curse of the Red River** on metalliyhtye Barren Earthin esikoisalbumi, joka julkaistiin 29. maaliskuuta 2010. Se nousi Suomen virallisen listan sijalle 14.

## Kappaleet
# 
# 
# 
# 
# 
# 
# 
# 
# 

## Kokoonpano

;Yhtye
* Mikko Kotamäki – laulu
* Olli-Pekka Laine – basso
* Kasper Mårtenson – koskettimet
* Janne Perttilä – kitara
* Marko Tarvonen – rummut
* Sami Yli-Sirniö – kitara

+

* Erno Haukkala – huilu kappaleessa "Curse of the Red River"

;Tuotanto
* Tuottajat – Jukka Varmo ja Barren Earth
* Äänisuunnittelija – Jukka Varmo
* Miksaus ja masterointi – Dan Swanö
* Taustalaulu – Barren Earth
* Sovitus – Barren Earth
* Levynkansi ja suunnittelu – Travis Smith
* Valokuva, yhtye – Mitja Hirvilahti
* Logo, yhtye – Ritual

## Arvostelut
* AllMusic: 
* Angry Metal Guy: 
* Exclaim!: *positiivinen*
* Imperiumi: 9/10
* Keskisuomalainen: *ylistävä*
* PopMatters: 
* Soundi: 

## Lähteet

## Aiheesta muualla
* Barren Earthin sivusto 
* Albumi Peacevillen sivuilla  
* 
*
Mårten Eskil Winge

**Mårten Eskil Winge** (21. syyskuuta 1825 – 22. huhtikuuta 1896) oli ruotsalainen taidemaalari, joka tunnettiin erityisesti Skandinaaviseen muinaisuskoon liittyvistä maalauksistaan. Hän oli myös professori Ruotsin kuninkaallisessa taideakademiassa Tukholmassa. Hänen ystävänsä oli toinen tunnettu taidemaalari August Malmström, ja hän oli naimisissa taiteilija Hanna Mathilda Tengelin kanssa. 

## Elämä
Winge syntyi Tukholmassa vuonna 1825. Hänen vanhempansa olivat Andrietta Sofia Rothman sekä Isak Martin Winge, joka oli rehtori ja kirkkoherra. Hän valmistui Uppsalalaisesta koulusta vuonna 1846, jonka jälkeen hän alkoi opetella maalausta P. E. Wallanderin johdolla Tukholmassa. 1847 hän opiskeli taideakademiassa, ja työskenteli samalla postissa sekä maalasi muotokuvia. Hän kiinnostui muinaissaagoista nuorena, ja hänen opiskeluaikoina piirtämänsä piirrokset aiheesta saivat huomiota. Hän piti goottilaisesta historiankirjoituksesta, ja yhdessä August Malströmin kanssa hän elvytti kirjoituksia.

## Galleria

Tiedosto:Loki, by Mårten Eskil Winge 1890.jpg|Loki ja Sigyn 1863
Tiedosto:Tors battle with the giants - Maarten Eskil Winge.jpg|Torin taistelu jättiläisten kanssa 1872
Tiedosto:Kraka by Winge.jpg|Kraka 1862


## Lähteet
* Mårten Eskil Winge. Konstorientering.  Anders Öquist 2002.

## Aiheesta muualla
Keskilohjan seisake

**Keskilohjan seisake** () on lakkautettu rautatieliikennepaikka Hanko–Hyinkää-radalla Lohjalla. Se sijaitsee Keskilohjan kaupunginosassa, joka on Lohjan 11. kaupunginosa. Seisakkeelta on noin puolitoista kilometriä kaupungin keskustaan ja noin kolme kilometriä Lohjan rautatieasemalle.

Keskilohja avattiin liikenteelle 1. syyskuuta 1923. Laiturirakennuksen suunnitteli Thure Hellström, ja se valmistui vuonna 1921. Keskilohjan seisakkeen alkoi syntyä asutusta. Liikennepaikka muutettiin miehittämättömäksi 1. lokakuuta 1952. Henkilöliikenne lakkautettiin 25. syyskuuta 1983, jolloin myös koko liikennepaikka lakkautettiin. Asemarakennus tuhopoltettiin kesäkuussa 1996.

## Lähteet
Heinänokka

**Heinänokka** on Turun ja Kaarinan seurakuntayhtymän leirikeskus Turun Erikvallassa, Satavan saaren lounaiskulmassa Airiston rannalla. Leirikeskus on ympärivuotisessa käytössä, ja siellä järjestetään sekä seurakunnan omia että muiden järjestäjien leirejä. Koulujen kesälomien ja talvilomien aikana Heinänokassa järjestetään rippikoululeirejä. Alueella on kaksi majoitusrakennusta, joissa on neljän hengen huoneita, erillinen ruokalarakennus sekä kaksi rantasaunaa. 

Heinänokan ulkoalueella on jalkapallokenttä, luontopolkuja sekä erilaisia leikki- ja kiipeilypaikkoja. Turun kauppatorilta pääsee Heinänokkaan kaupunkiliikenteen linja-autolla, jonka päätepysäkki on noin puolen kilometrin päässä leirikeskuksesta.

## Lähteet

## Aiheesta muualla
*Heinänokka Turun seurakuntien sivustolla
Kunstenniemi

**Kunstenniemi** on Naantalissa, Poikon kylässä entisen Rymättylän kunnan alueella sijaitseva Turun ja Kaarinan seurakuntayhtymän leirikeskus. Se on rakennettu noin 50 hehtaarin suuruiselle niemelle, jota ympäröi saaristomeri kolmelta suunnalta. Alueelta löytyy laajoja tammimetsiä sekä monenlaisia peli- ja urheilualueita. Kunstenniemessä järjestetään noin puolet Turun ja Kaarinan rippikoululeireistä.
Leirikeskus on ympärivuotisessa käytössä, ja sitä käyttävät seurakuntien lisäksi monet ulkopuoliset tahot. Alueella on huoltokeskuksen lisäksi useita erillisiä majoitusrakennuksia ja saunoja sekä telttaleirialue.

## Lähteet

## Aiheesta muualla
*Kunstenniemen oma verkkosivusto
Jare Henrik Tiihonen 2

**Jare Henrik Tiihonen 2** on suomalaisen rap-artisti Cheekin kuudes studioalbumi, joka julkaistiin 22. syyskuuta 2010 Rähinä Recordsin kautta. Albumin ensimmäinen single "Jippikayjei" julkaistiin 11. elokuuta ja siitä on julkaistu myös musiikkivideo. Albumi debytoi Suomen virallisen albumilistan kärkipaikalla. Albumi, sekä ensimmäinen singlelohkaisu "Jippikayjei" ovat myyneet kultalevyyn oikeuttavan määrän. Albumia on myyty yhteensä yli 13 000.

## Kappaleet
# Viimeiseen hengenvetoon (mukana Illi) - 3.49  
#Maanteiden kingi - 3.54
# Niin hyvin että hävettää (mukana Mia) - 3.24
#Jippikayjei - 3.23
# Mikä siinä on (mukana Jontte) - 4.06
# Resepti (mukana Herrasmiesliiga) - 4.29
# Mä en nää rakkautta (mukana Sami Saari) - 4.05
# Repsikka (mukana Osmo Ikonen) - 3.28
# Takapulpetin poika (mukana Netta Dahlberg) - 4.02
# Tyhmää ja tyylikästä - 4.05
# Orjantappuraa - 5.12
# Se parhaiten nauraa (mukana Herrasmiesliiga) - 3.19

## Tuottajat
* MMEN: 1, 3, 4, 8, 10, 11
* Elastinen: 2, 7
* Sakke: 5
* OP Beats: 6, 12
* Coach Beats: 9

## Lähteet
Christian Lundeberg

**Christian Lundeberg** (14. heinäkuuta 1842 Valbo, Gävleborgin lääni – 10. marraskuuta 1911) oli ruotsalainen poliitikko, teollisuusmies ja pääministeri. 

Lundeberg opiskeli Ultunassa ja sotakorkeakoulussa. Hän oli muun muassa luutnantti Dalrykmentissä 1861–1874. Hän erosi armeijasta ja meni teollisuuden alalle, Forsbacka brukiin. Siellä hän oli johtajana 1885–1906. 

Poliitikkona hän kuului ensimmäisen kamarin konservatiiviseen ja protektionistiseen puolueeseen, jonka johtajaksi hän tuli 1899. Lundebergillä oli keskeinen sija unionin (Ruotsi–Norja) käsittelyssä eduskunnassa. Esitettyään kritiikkiä Johan Ramstedtin hallitusta vastaan tämä kaatui. Tämän jälkeen hänestä tuli uusi pääministeri, jonka hallituksen aikana Norja sai vapauden Ruotsista. Lundeberg oli ensimmäinen teollisuusjohtaja Ruotsin pääministerinä vuonna 1905.

Vuosina 1909–1911 hän oli ensimmäisen kamarin puheenjohtaja. 

Lundeberg kuoli 10. marraskuuta 1911 Tukholmassa. Hänet on haudattu Norra begravningsplatsenin hautausmaalle.  

## Yksityiselämä
Lundeberg meni naimisiin Anna Elfbrinkin kanssa vuonna 1865.
## Lähteet

* Hall, Bo G; *Storsvensken som blev fredsfurste - statsmannen och brukspatron Christian Lundeberg* (biografi), Proprius förlag AB, 2005,
Ernst Trygger

**Ernst Trygger** (27. lokakuuta 1857 Tukholma – 23. syyskuuta 1943) oli ruotsalainen poliitikko, professori, finanssimies ja pääministeri.

Trygger oli kapteeniluutnantti Alfred Tryggerin ja Charlotte von Schmiterlöwin poika. Hän opiskeli lainoppia ja yleni professoriksi 1889 Uppsalassa. Vuonna 1897 hänet valittiin ensimmäiseen kamariin eduskuntaan. Siellä hän otti osaa Ruotsin ja Norjan unionia koskeneeseen keskusteluun.

Kun Hjalmar Brantingin hallitus kaatui 1923, Tryggeristä tuli Ruotsin pääministeri. Mutta jo vuoden 1924 vaalien jälkeen hän joutui jättämään pääministeripaikkansa Brantingille. Kasakkavaaliksi (*"kosackvalet"*) kutsutun kovan vaalitaistelun jälkeen porvarit voittivat vuonna 1928: Arvid Lindman perusti hallituksen, jossa Trygger oli ulkoasiainministeri. Kun tämä hallitus kaatui, Trygger luopui pikkuhiljaa politiikasta. Vuonna 1933 Bernhard Johanssonista tuli ensimmäisen kamarin oikeiston johtaja.

## Lähteet

## Aiheesta muualla
Päivä on koittava

**Päivä on koittava** on yhdysvaltalainen W. S. Van Dyken ohjaama elokuva vuodelta 1942.

Elokuva kertoo yhdysvaltalaisesta pariskunnasta, joka menettää syntymättömän lapsensa Lontoon pommituksissa, ja adoptoi kaksi samassa pommituksessa orvoiksi jäänyttä lontoolaislasta. Pariskuntaa esittävät Robert Young ja Laraine Day, lapsia Margaret O'Brien ja Clifford Severn. Tämä elokuva vahvisti O'Brienin asemaa lapsitähtenä.

## Lähteet
Norjan vastarintaliike

**Norjan vastarintaliike** on yhteisnimitys niille monille vapaaehtoisten sissien ja partisaanien ryhmille, jotka taistelivat natsi-Saksan miehitysjoukkoja ja Vidkun Quislingin johtamaa natsimielistä Norjan hallitusta vastaan toisen maailmansodan aikana. Vastarinta alkoi Norjan miehityksen jälkeen keväällä 1940 ja jatkui aina Saksan antautumiseen 8. toukokuuta 1945 asti.

Yli kaksituhatta vastarintaliikkeen jäsentä sai surmansa liikkeen iskuissa, teloituksissa tai keskitysleireillä.

Vastarintaliikkeeseen kuuluivat muun muassa organisaatiot nimeltä Milorg, Osvaldgruppen, 2A, Oslogjengen, Pellegruppen ja SOE. Vastarintaliike auttoi Norjan laillista hallitusta siirtymään maanpakoon Isoon-Britanniaan, teki sabotaasi-iskuja Saksan armeijaa vastaan ja surmasi norjalaisia natsihallinnon tukijoita.

Norjan vastarintaliikkeellä oli osuus siihen, että natsit eivät saaneet valmistettua ydinasetta, koska vastarintaliike upotti aluksen, joka kuljetti deuteriumia Saksaan (operaatio Gunnerside helmikuussa 1944).

1980-luvulla paljastui, että Ruotsi oli salaa auttanut Norjan vastarintaliikettä kouluttamalla Ruotsin puolella lähellä Norjan rajaa 7&nbsp;000–8&nbsp;000 taistelijaa ja antamalla heille varusteita. Vastarintataistelijoiden koulutusleirit oli naamioitu Ruotsin poliisin koulutusleireiksi.

## Lähteet

## Aiheesta muualla
Matti Poutiainen (poliitikko)

**Matts ”Matti” Poutiainen** () oli suomalainen poliitikko. Hänen puolueensa oli Maalaisliitto. 

Poutiainen toimi kansanedustajana vajaan yhdeksän vuoden ajan, elokuusta 1908 huhtikuuhun 1917. Hänet valittiin eduskuntaan Viipurin läänin itäisestä vaalipiiristä ja eduskunnan valiokunnista hän oli jäsenenä lakivaliokunnassa ja suuressa valiokunnassa. 

Poutiainen oli varsinaiselta ammatiltaan maanviljelijä, jona hän toimi synnyinkunnassaan Sortavalan maalaiskunnassa vuoteen 1918. Hän oli naimisissa. Hänen puolisonsa oli Palagea Ihatsu, jonka kanssa hän avioitui vuonna 1883. Poutiaisen vanhemmat olivat varanimismies Pekka Poutiainen ja Maria Saikkonen.

## Lähteet
Tatra JK 2500

**Tatra JK 2500** oli tšekkoslovakialaisen muotoilijan Július Kubinskýn suunnittelema urheiluauto. Mallia valmistettiin yksi prototyyppi vuonna 1955.

## Suunnittelu

Kubinský sai idean urheiluauton valmistamisesta vuonna 1951 ollessaan johtajana korivalmistaja Karosalla Brnossa. Armeijan tilaukset olivat hiipuneet ja tehtaalla oli vapaata kapasiteettia, jolle haettiin käyttöä. Projektin nimeksi tuli JK-009, jossa numero tarkoitti Kubisnkýn suunnitteluprojektin järjestysnumeroa. Alustava suunnitelma rungon rakenteesta ja korin muodosta valmistui jo samana syksynä. Suunnitelma oli lupaava, mutta hanke osoittautui odotettua vaikeammaksi. Kylmän sodan puhkeaminen johti armeijan tilausten kasvuun ja projekti hyllytettiin. Hanke kuitenkin siirrettiin yksityiseen autotalliin, jossa sitä jatkettiin työajan jälkeen. Prototyyppi valmistui lopulta keväällä 1955.

Auto esiteltiin yleisölle ja se aiheutti valtavan innostuksen. Ostotarjouksia sateli ulkomaita myöten. Sen muotoilu oli onnistunut, sillä se oli ajanmukainen ja urheilullinen.

## Teknisiä tietoja

### Moottori

Autossa oli aluksi Alfa Romeon 2&nbsp;500-kuutioinen kuusisylinterinen rivimoottori, joka oli varustettu kahdella kannen yläpuolisella nokka-akselilla. Moottorin teho oli 66 kW.Tällä moottorilla varustettuna auto saavutti 170 km/h huippunopeuden. Alfan moottoria käytettiin aluksi siksi, että ensisijaisesti haluttua Tatran moottoria oli tuohon aikaan vaikea saada. Myöhemmin siihen kuitenkin saatiin Tatra T603:n ilmajäähdytteinen V8-moottori, jonka teho oli 55 kW. Autolla lähetettiin testattavaksi Tatralle Kopřivniceen, jonka jälkeen siihen tehtiin lukuisia muutoksia. Moottorin tehoa kasvatettiin 103 kilowattiin ja alustaa parannettiin. Tämän jälkeen auton huippunopeus saatiin 207 kilometriin tunnissa.

### Voimansiirto ja alusta

Moottorin takana oli Alfa Romeon nelivaihteinen vaihteisto. Takana oli De Dion -akselisto. Kantavana rakenteena oli keskusputkirunko. Pyörillä oli rumpujarrut ja 16-tuumaiset pinnavanteet.

### Kori

Prototyypin kori oli rakennettu puukehikon varaan. Autossa oli kaksi 30 litran polttoainetankkia, jotka oli sijoitettu takapyöränkaarien taakse. Akseliväli oli 2&nbsp;300 mm. Kun autoon saatiin ilmajäähdytteinen moottori ja jäähdytintä ei enää tarvittu, varapyörä sijoitettiin sen paikalle.

### Ominaisuuksia

Auton ominaisuuksia parannettiin testeistä saatujen tulosten myötä. Akselipainot jakautuivat ajo-ominaisuuksien kannalta lähes ihanteellisesti: etuakselille kohdistui 51 % kuormasta, taka-akselille 49 %.

## Tuotantosuunnitelmat

Tatran pääjohtaja Ladislav Hojecký kiinnostui autosta ja sopi Kubinskýn kanssa viiden kappaleen esisarjan valmistuksesta, mutta tämä kariutui maan poliittisen johdon vastustuksen takia. Kubinský kuitenkin jatkoi auton kehittämistä. Autoon suunniteltiin uudet 15-tuumaiset vanteet, jotka paransivat jarrujen jäähdytystä. Samalla jarrurummut vaihdettiin halkaisijaltaan pienempiin mutta tehokkaampiin.

Kubinský käytti autoa kolmentoista vuoden ajan. Hän aiheutti autollaan hämmennystä poliiseille Praha–Brno -valtatiellä. Auto myytiin 1960-luvun lopussa eikä sen kohtalo ole tiedossa.

## Lähteet
Käynnistysmoottori

**Käynnistysmoottori** (tunnetaan myös nimillä **starttimoottori** tai **startti**) on tasavirtamoottori, joka pyörittää polttomoottoria, kunnes se alkaa pyöriä itse. Tätä tapahtumaa kutsutaan sähköiseksi käynnistämiseksi.

## Historia
Sekä ottomoottori että dieselmoottori tarvitsevat ulkopuolista energiaa käynnistyäkseen. Alun perin moottori käynnistettiin käsin veivaamalla, mutta se oli epämukavaa, hankalaa ja vaarallista. Joskus veivi saattoi moottorin käynnistyessä jäädä pyörimään kampiakselin mukana ja aiheuttaa näin vaaratilanteen. Tällä tavoin sattuneiden onnettomuuksien vuoksi keksittiin sähköllä toimiva käynnistysmoottori, jolloin veiviä ei enää tarvittu.
Felix Hamrin

**Felix Teodor Hamrin** (14. tammikuuta 1875 Mönsterås – 27. marraskuuta 1937 Jönköping) oli ruotsalainen kauppamies, poliitikko ja pääministeri.

Hamrin oli nahkakauppias Carl Gustaf Petersson Hamrinin ja Maria Cedergrenin poika. Hän opiskeli Eksjössä ja Göteborgissa, jonka jälkeen hän piti kauppaa Jönköpingissä 1903–1930. Hamrin valittiin eduskuntaan 37-vuotiaana liberaalina. Ekmanin hallituksessa hän oli vuosina 1926–1928 kauppaministeri. Kun Ekman Kreugerin romahduksen jälkeen joutui jättämään paikkansa ennen vuoden 1932 vaaleja, Hamrinista tuli pääministeri. Hän on ollut vähiten aikaa Ruotsin pääministerinä, vain 50 päivää. Vaalien jälkeen hän erosi tappion takia. 

Hamrin oli lyhyen aikaa Frisinnade folkpartietin puheenjohtaja (1933–1935). Hänestä tuli myös uuden Folkpartietin ensimmäinen puheenjohtaja (1934–1936). Maaherrana Jönköpingin läänissä hän oli 1930–1937. 

Hamrin on haudattu Svanhalsin hautausmaalle Ödeshögin pohjoispuolelle.

## Lähteet
* *Tvåkammarriksdagen 1867–1970, 2* (1985)

## Aiheesta muualla
Magnesiumfosfidi

**Magnesiumfosfidi** (Mg3P2) on magnesium- ja fosfidi-ioneista koostuva epäorgaaninen ioniyhdiste. Magnesiumfosfidia käytetään pääasiassa hyönteis- ja jyrsijämyrkkynä.

## Valmistus
Magnesiumfosfidia voidaan valmistaa suoraan alkuaineistaan. Magnesium- ja fosforijauheet reagoivat keskenään 300&ndash;600&nbsp;°C:n lämpötilassa muodostaen magnesiumfosfidia. Prosessissa katalyyttinä käytetään yleensä joko klooria, bromia, jodia tai näiden yhdisteitä.
:6 Mg + P4 → 2 Mg3P2

## Käyttö
Magnesiumfosfidin käyttö tuhoeläinten torjunnassa perustuu erittäin myrkylliseen fosfiinikaasuun. Kosteus hajottaa magnesiumfosfidin, jolloin muodostuu fosfiinin lisäksi magnesiumhydroksidia.
:Mg3P2 + 6 H2O → 3 Mg(OH)2 + 2 PH3

Magnesiumfosfidia käytetään tuhoeläinten hävittämiseen pääasiassa suljetuissa tiloissa, kuten varastoissa ja jyrsijöiden kaivelemissa koloissa ja käytävissä. Kosteuden vapauttama fosfiinikaasu vaikuttaa hengitysteiden välityksellä ja on myrkyllistä hyönteisten kaikille kehitysasteille.

Magnesiumfosfidia voidaan käyttää myös merellä käytettävissä signaalipanoksissa. Merivesi reagoi magnesiumfosfidin kanssa tuottaen fosfiinikaasua, joka on erittäin helposti syttyvää, ja tällaisia panoksia käytetään sijainnin osoittamiseen.

## Myrkyllisyys
Magnasiumfosfidi on myrkyllistä. Aineen hengittäminen aiheuttaa hengitysvaikeuksia, yskää, pääkipua sekä huonovointisuutta ja kipua vatsassa. Nieltynä magnesiumfosfidi voi aiheuttaa oksentelua, kouristuksia ja tajuttomuuden.

## Lähteet
Fanipal

**Fanipal** () eli **Fanipol** () on noin 12&nbsp;700 asukkaan pienehkö kaupunki Valko-Venäjän Minskin alueen Dzjaržynskin piirissä, vain 24 kilometriä Minskin keskustasta  lounaaseen.

Tämän pääkaupunki Minskin esikaupungin tärkeimpiin liikenneyhteyksiin kuuluvat Minskistä saapuva rautatie, joka jatkaa Fanipalin jälkeen lounaassa muun muassa Baranavitšyyn ja Brestiin. Minskin lounaiset lähijunat pysähtyvät tämän radan Fanipolin asemalla. Maantieväylistä tärkein on kaupungin keskustan pohjoisesta ohittava moottoritie M1 (eli eurooppatie E30, reittinään Varsova-Brest-Baranavitšy-Minsk-Orša-Moskova).

 

## Lähteet

## Aiheesta muualla

*Perustietoja ja kantakaupungin kartta  (dorogiby.info)
*Eräs Fanipaliin keskittynyt tieto- ja viihdeportaali    (fanipol.net)
*WikiMapia satelliittikuva kaupungista, kohteiden selitykset pääosin  tai 
*Neuvostoliiton aikaisia topografiakarttoja alueesta 
*Kuvia joistain Fanipalin rakennuksista  (globustut.by)
*Fanipalin historiaa 
*Минское отделение Белорусской железной дороги - Выберите станцию -  Minskin lähijunien sivusto reitteineen ja aikatauluineen - Fanipolin aseman (Фаниполь) aikataulut (Valko-Venäjän rautateiden Minskin osasto) 
*Valko-Venäjän juna-aikatauluja  
*Tanskalaisomisteinen Maersk Medical Fanipolissa
InCulto

**InCulto** on liettualainen popyhtye. Yhtyeen perusti kolumbialaistaustainen Jurgis Didžiulis. InCulto aloitti toimintansa vuonna 2003. He ovat olleet ehdolla Best Baltic Act -palkinnon saajaksi MTV Europe Music Awards -gaalassa. 

Yhtyeen perustaja, Kolumbiassa syntynyt Didžiulis, muutti Liettuaan vuonna 2003. InCulto voitti useita palkintoja ja esiintyi yli 500 kertaa eri puolilla Eurooppaa ja Yhdysvalloissa. Yhtye on saavuttanut mm. MTV Europe Music Awards -ehdokkuuden parhaana baltialaisena esityksenä.

Vuonna 2010 InCulto edusti Liettuaa Eurovision laulukilpailussa kappaleella "Eastern European Funk".  Laulussa otetaan huumorin keinoin kantaa itäisen ja läntisen Euroopan eroihin.

## Albumit

* *PostSovPop* (2004)
* *Marijos Žemės Superhitai* (2007)
* *Eastern European Funk* (2010)

## Singlet

* Jei labai nori (2004)
* Suk, suk ratelį (2004)
* Boogaloo (2005)
* Welcome To Lithuania (2006)
* Reikia bandyt (2007)
* Pasiilgau namų (2007)
* Eastern European Funk (2010)

## Lähteet
Master Blaster

**Master Blaster** on saksalainen yhtye, joka soittaa elektronista tanssimusiikkia sekä trancea. Master Blasterin perusti trance-tuottaja Sascha van Holt yhdessä DJ:nä ja tuottajana toimineen Rico Bernasconin ja trance-tuottaja Mike De Villen kanssa.

Master Blastersin ensimmäinen single oli ”Hypnotic Tango” vuonna 2002. Tämän jälkeen vuonna 2003 Master Blaster julkaisi kaksi maxisingleä (enemmän kuin kaksi tavallista raitaa), jotka olivat ”Ballet Dancer” ja ”How Old R U?”. Samana vuonna ilmestyi myös albumi, *[[We Love Italo Disco]]*.

Master Blasterillä on yhteensä 13 julkaisua, joista uusin on vuonna 2012 tullut single ”Let's Get Mad”.

Master Blaster on tiettävästi neljästi esiintynyt Suomessa vuosina 2018, 2019, 2021 ja 2022, ensin tamperelaisten, lappeenrantalaisten, espoolaisten ja sitten oululaisten sähköteekkarien järjestämissä juhlissa.

## Diskografia
### Albumit
* We Love Italo Disco (2003)
* Put Your Hands Up (2008)

### Singlet
* Hypnotic Tango (2002)
* Ballet Dancer (2003)
* How Old R U (2003)
* Dial My Number (2004)
* Since You've Been Gone (2006)
* Walking in Memphis / Can Delight (2007)
* Everywhere (2008)
* Come Clean (2009)
* Back to the Sunshine (2010)
* Hypnotic Tango 2k12 (2012)
* How Old Are You 2014 (2014)
* Now You're Gone (& Norda) (2018)

## Lähteet
* 
* 
* https://skilta.fi/uutiset/160-uutinen/  Sähkökillan uutinen. Viitattu 10.4.2019.
Chapters from a Vale Forlorn

**Chapters from a Vale Forlorn** on Falconerin toinen studioalbumi, joka julkaistiin 12. maaliskuuta 2002. Albumilla käytettiin ensi kertaa yhtyeen ulkopuolisia vierailevia sessiomuusikoita, jotka laajensivat yhtyeen musiikillista ilmettä. Albumi oli viimeinen Mathias Bladin kanssa tehty Falconer-albumi, ennen vuoden 2006 albumia *[[Northwind]]*, jolloin hän palasi yhtyeeseen. Se oli myös 40 minuutin kestollaan Falconerin tähänastisista albumeista lyhin.

## Kappaleet
Kaikki kappaleet säveltänyt ja sanoittanut Weinerhall, ellei toisin mainita.

# 
# 
# 
# 
# 
# 
# 
# 
# 
# 

## Kokoonpano
* Mathias Blad – laulu, kosketinsoittimet
* Stefan Weinerhall – kitara, basso, tamburiini
* Karsten Larsson – rummut

;Vierailevat muusikot
* Sabine Daniels – huilu
* Elias Holmlid – piano, Hammond-urut
* Sami Yousri – viulu
* Andy LaRocque – soolokitara (kappale ”Busted to the Floor”)
* Johan Wikström – taustalaulu (kappale ”Portals of Light”)

## Arvostelut
* Soundi: 

## Lähteet
* Albumin kansilehti
* Yhtyeen virallinen kotisivu

### Viitteet

## Aiheesta muualla
* 
* 
* www.falconermusic.com
Clavia

**Clavia DMI** on vuonna 1983 perustettu ruotsalainen virtuaalianalogisia syntetisaattoreita, digitaalipianoja sekä digitaalisesti mallinnettuja sähköurkuja ja sähköpianoja valmistava yritys. Lisäksi se on valmistanut digitaalisia lyömäsoittimia **ddrum**-nimellä. Clavian soittimet ovat tulleet tunnetuksi niiden punaisesta väristä.

Clavian teki tunnetuksi sen vuonna 1995 julkaisema virtuaalianaloginen Nord Lead -syntetisaattori. Myöhemmin siitä julkaistiin päivitetyt versiot Nord Lead 2, Nord Lead 2X ja Nord Lead 3, Nord Wave, Nord Lead 4 sekä uusimpana vuonna 2014 Nord Lead A1. Vuonna 2001 Clavia julkaisi Nord Electron, joka pyrki mallintamaan digitaalisesti Hammond-urkuja sekä klavinettia ja Rhodes-sähköpianoa. Electrosta julkaistiin päivitetyt versiot Nord Electro 2, 3 ja 4. Nord C1- ja C2-uruissa on mallinnettuna Hammondin lisäksi myös Farfisa- ja VOX-urut. Nordin lippulaivasarja on nimeltään Nord Stage.

## Tuotteet

***Nord Lead 2X, Nord Lead 4, Nord Lead A1** - virtuaalianalogiset syntetisaattorit
***Nord Rack 2X, Nord Lead 4R, Nord Lead A1R** - virtuaalianalogiset MIDI-sekvensserit
***Nord Electro 4, Nord Electro 4D** - digitaalisesti mallinnettu sähköurku ja -piano
***Nord Stage 2** - digitaalinen keikkapiano sähköurulla sekä virtuaalianalogisella syntetisaattorilla
***Nord Piano 2** - digitaalinen keikkapiano
***Nord C2D** - digitaalisesti mallinettu sähköurku
***Nord Pedal Keys 27** - MIDI-urkujalkiot
***Nord Drum 2** - rumpusyntetisaattori
***Nord Pad** - edellä mainittuun sopiva kontrolleri

### Tuotannosta poistuneet

*1997-2003 Nord Modular, Nord Modular Rack, Nord Micro Modular
*1995-1998 Nord Lead, Nord Rack
*1998-2003 Nord Lead 2, Nord Rack 2
*2001-2005 Nord Electro, Nord Electro Rack, Nord Electro 2, Nord Electro Rack 2
*2001-2007 Nord Lead 3, Nord Rack 3
*2003-2009 Nord Modular G2, Nord Modular G2X
*2005-2008 Nord Stage
*2007-2009 Nord C1
*2008-2011 Nord Stage EX
*2008-2013 Nord Wave
*2009-2013 Nord C2
*2009-2013 Nord Electro 3
*2010-2012 Nord Piano
*2011-2011 Nord Drum

## Aiheesta muualla

*Clavian viralliset nettisivut
Disyaani

**Disyaani** eli **syaani** eli syanogeeni (CN)2 on yksi syaaniyhdisteistä, joka voidaan luokitella myös yhdeksi nitriileistä.

Disyaani on erittäin myrkyllinen kaasu, joka muistuttaa kemiallisesti alkuaineiden jaksollisen järjestelmän 17. ryhmän halogeeneja ja sitä voidaankin pitää yhtenä niin kutsutuista pseudohalogeeneista. Disyaanikaasua muodostuu, kun jalojen metallien syanidit hajaantuvat niitä kuumennettaessa, esimerkiksi:

2 AgCN (s) → 2 Ag (s) + (CN)2 (g)

Tai:

Hg(CN)2 (s) → Hg (s) + (CN)2 (g)

Hydroksidien ja disyaanin välisessä reaktiossa muodostuu syanideja ja syanaatteja.

(CN)2 + 2 NaOH → NaCN + NaCNO + H2O

## Lähteet
*Epäorgaanisen kemian perusteet. Harjoitustyöt.* Helsingin yliopisto, Kemian laitos, Epäorgaanisen kemian laboratorio, 2008.

### Viitteet

## Aiheesta muualla
*
*PubChem: Cyanogen 
*Toxin and Toxin Target Database (T3DB): Cyanogen
Prem Tinsulanonda

**Prem Tinsulanonda** (, 26. elokuuta 1920 Songkhla, Siam – 26. toukokuuta 2019 Bangkok, Thaimaa) oli thaimaalainen kenraali evp., joka toimi maan pääministerinä 1980&ndash;1988.

Syrjäytetty pääministeri Thaksin Shinawatra ja hänen tukijansa syyttävät häntä vuoden 2006 sotilasvallankaappauksen suunnittelusta ja sen jälkeisen Surayud Chulanontin hallituksen valtaannostosta.

Prem oli kuningas Bhumibol Adulyadejin valtaneuvoston puheenjohtaja ja kuninkaan kuoltua 13. lokakuuta 2016 hän toimi maan valtionhoitajana 1. joulukuuta asti, jolloin parlamentti nimitti prinssi Maha Vajiralongkornin virallisesti uudeksi kuninkaaksi.

## Pääministerinä

Premin edeltäjä pääministerinä oli kenraali Kriangsak Chomanan, joka johti sotilasvallankaappausta 1977. Kriangsak luopui vallasta vapaaehtoisesti helmikuussa 1980, jolloin armeijan komentaja Premista tuli pääministeri.

Huhtikuussa 1981 "Nuorten upseerien klubi" -niminen ryhmittymä, lempinimeltään "nuorturkkilaiset" (the Young Turks) kapinoi ja hallitsi kaksi päivää pääkaupunkia, muttei saanut kuninkaan hyväksyntää vallankaappaukselleen. Toinen vallankaappausyritys vuonna 1985 kesti vain kymmenisen tuntia.

## Lähteet

## Aiheesta muualla
Aiguille d’Argentière

**Aiguille d'Argentière** on 3&nbsp;902 metriä korkea Grajisilla Alpeilla Ranskan ja Sveitsin rajalla sijaitseva vuori.

Sen huipulle kiipesivät ensimmäisinä Edward Whymper ja A. Reilly oppaiden Michel Croz, M. Payot ja H. Charlet kanssa 15. heinäkuuta 1864.

## Aiheesta muualla
* Kuvia, tietoa kiipeämisestä ja yleisesti, SummitPost (englanniksi)
Falconer (albumi)

**Falconer** on samannimisen yhtyeen esikoisalbumi, joka julkaistiin 8. toukokuuta 2001. Albumin kappaleista ”Mindtraveller”, ”Lord of the Blacksmiths”, ”Entering Eternity” ja ”Substitutional World” olivat ilmestyneet aiemmin yhtyeen vuonna 1999 julkaistulla demolla, joskin kaksi jälkimmäistä olivat demolla erilaisia sävellyksiltään ja sanoiltaan.

## Kappaleet
Kaikki kappaleet säveltänyt ja sanoittanut Weinerhall, ellei toisin mainittu.

# 
# 
# 
# 
# 
# 
# 
# 
# 
# 
# 

## Kokoonpano
* Mathias Blad – laulu, kosketinsoittimet, taustalaulu
* Stefan Weinerhall – kitara, basso
* Karsten Larsson – rummut

+

* Ulrika Olausson – taustalaulu

## Arvostelut
* AllMusic: 
* Soundi: 

## Lähteet
* Albumin kansilehti
* Yhtyeen virallinen kotisivu

### Viitteet

## Aiheesta muualla
* 
* 
* www.falconermusic.com
Iisveden koulu

**Iisveden koulu** on Suonenjoen Iisvedellä sijaitseva alakoulu, joka on toiminut vuodesta 1924.  Nykyinen koulurakennus on valmistunut vuonna 1954 ja vuonna 2010 koulussa oli 70 oppilasta ja neljä luokanopettajaa. 

## Historia
Ennen varsinaisen ensimmäisen koulurakennuksen valmistumista koulu toimi vuokrahuoneistossa Karsikonmäellä opettajanaan Ellen Viholainen. Ensimmäinen Iisvedellä sijaitseva kansakoulurakennus valmistui vuonna 1927. Myöhemmin oppilasluvun kasvaessa Iisvedelle alettiin rakentaa suurempaa koulua, jolloin osa oppilaista jouduttiin sijoittamaan väliaikaisesti muualle. 

Täten valmistunut, vieläkin toiminnassa oleva koulurakennus saatiin valmiiksi syksyllä 1954.

## Lähteet

## Aiheesta muualla
Koulun kotisivut
Mont Collon

**Mont Collon** on 3&nbsp;637 metriä korkea vuori Sveitsin Valais’n Alpeilla.

## Aiheesta muualla

* Kuvia, tietoa kiipeämisestä ja yleisesti, SummitPost (englanniksi)
Bietschhorn

**Bietschhorn** on 3&nbsp;934 metriä korkea vuori Sveitsissä, Bernin Alpeilla. Se on Rhônen laakson pohjoispuolella ja Lötschentalin laakson eteläpuolella. Bietschhornille kiipeämistä ei pidetä helppona. Vuori kuuluu Jungfraun–Aletschin alppialueen, joka on Unescon maailmanperintökohde.

## Lähteet

## Aiheesta muualla

*
Greg Ballard

**Gregory A. Ballard** (s. 20. marraskuuta 1954) on yhdysvaltalainen republikaanipoliitikko. Hän on oli Indianapolisin pormestari kahden kauden ajan vuosina 2008–16. Hän ei pyrkinyt enää kolmannelle kaudelle.

Ballard palveli vuosina 1978–2001 Yhdysvaltain merijalkaväessä ja Persianlahden sodassa.

## Lähteet
Milan Bartovič

**Milan Bartovič** (s. 9. huhtikuuta 1981 Trenčín, Tšekkoslovakia) on slovakialainen uransa lopettanut jääkiekkoilija. Buffalo Sabres varasi hänet .

Bartovič pelasi ensimmäiset ottelunsa Pohjois-Amerikassa kaudella 2001–2002 AHL:ssä Rochester Americansin joukkueessa. Kaudella 2004–2005 Bartovič pelasi NHL:ssä Buffalo Sabresin joukkueessa yhteensä 26 ottelua. Hänet vaihdettiin lokakuussa 2005 Chicago Blackhawksiin. 24 pelin jälkeen Bartovičistä tuli vapaa pelaaja, ja hän siirtyi Ruotsiin kaudelle 2006–2007. Kesällä 2007 hän allekirjoitti yhden vuoden sopimuksen Atlanta Thrashersin kanssa.

Vuosina 2006, 2009, 2010, 2012, 2014 ja 2015 hän on ollut myös mukana Slovakian jääkiekkomaajoukkueessa.

## Tilastot

## Kansainväliset tilastot

## Lähteet

## Aiheesta muualla
* Milan Bartovič NHL:n virallisilla sivuilla 
* Milan Bartovič Chicago Blackhawksien sivuilla  
*
Rhodes (täsmennyssivu)

**Rhodes** voi tarkoittaa seuraavia:
## Sukunimi

*Alexandre de Rhodes (1591–1660), ranskalainen jesuiittalähetyssaarnaaja, vietnamin nykyisen kirjoitusjärjestelmän laatija
*Alicia Rhodes (s. 1978), brittiläinen pornonäyttelijä
*Cecil Rhodes (1853–1902), englantilainen liikemies, jonka mukaan Rhodesia sai nimensä
*Cody Rhodes (s. 1985), yhdysvaltalainen showpainija
*Dan Rhodes (s. 1972), brittiläinen kirjailija
*Dustin Rhodes (s. 1969), yhdysvaltalainen showpainija
*Dusty Rhodes (1945–2015), yhdysvaltalainen showpainija
*Dusty Rhodes (1927–2009), yhdysvaltalainen baseballpelaaja
*Erik Rhodes (1906–1990), yhdysvaltalainen näyttelijä
*Erik Rhodes (1892–2012), yhdysvaltalainen pornonäyttelijä
*Jessa Rhodes (s. 1993), yhdysvaltalainen pornonäyttelijä
*Jim Rhodes (1909–2001), yhdysvaltalainen poliitikko
*John Rhodes (s. 1927), brittiläinen F1-kuljettaja
*John Jacob Rhodes (1916–2003), yhdysvaltalainen poliitikko
*John Jacob Rhodes III (1943–2011), yhdysvaltalainen poliitikko
*Jordan Rhodes (s. 1990), englantilainen jalkapalloilija
*Kim Rhodes (s. 1969), yhdysvaltalainen näyttelijä
*Mary Ann Rhodes (1882-1998), 115-vuotiaaksi elänyt kanadalainen
*Teddy Tahu Rhodes (s. 1966), uusiseelantilainen ooppera- ja konserttilaulaja
*Trevante Rhodes (s. 1990), yhdysvaltalainen näyttelijä.

## Etunimi
*Rhodes Reason (1930–2014), yhdysvaltalainen näyttelijä

## Muita merkityksiä
*Rhodes, sähköpianomerkki
*Rhodes State Office Tower, Columbuksessa Yhdysvalloissa sijaitseva pilvenpiirtäjä
*Rhodes-stipendi, Cecil Rhodesin perustama opiskelijoiden stipendijärjestelmä
**Rhodes*, Rodoksen saaren ja kaupungin englanninkielinen nimi
HC 05 Banská Bystrica

**HC 05 Banská Bystrica** on slovakialainen jääkiekkoseura, joka pelaa Tipos Extraligassa. Joukkue perustettiin vuonna 2005 kun *SaHK Iskra Banská Bystrica* lopetti toimintansa.

## Joukkue kaudella 2025–2026

### Valmennus & Joukkueenjohto
* **Päävalmentaja:** Vladimír Országh 
* **Apuvalmentaja:** Ivan Majeský 
* **Maalivahtivalmentaja:** Jakub Dohnal 
* **Videovalmentaja:** Tomáš Longauer 
* **Fysiikkavalmentaja:** Juraj Moravčík 
* **Taitovalmentaja:** Branislav Bendík 
* **Huoltopäällikkö:** Marek Giertl 
* **Puheenjohtaja:** Vladimír Tropp 
* **Toimitusjohtaja:** Ľuboš Pisár 
* **Joukkueenjohtaja:** Marek Škamla 

*Lähde: EliteProspects*

## NHL-pelaajat

* Akim Aliu
* Jason Bacashihua
* Peter Budaj
* Jozef Čierny
* Colby Cohen
* Mike Danton
* Colton Gillies

* Tanner Glass
* Michal Handzuš
* Nathan Lawson
* Ivan Majeský
* Vladimír Mihálik
* Zdeněk Nedvěd
* Vladimír Országh

* Theo Peckham
* Eric Selleck
* Clayton Stoner
* Tomáš Surový
* Dana Tyrell
* Ty Wishart
* Richard Zedník

## Lähteet
Äiti Peloton ja hänen lapsensa

**Äiti Peloton ja hänen lapsensa** () on Bertolt Brechtin kirjoittama sodanvastainen näytelmä. Näytelmä sai ensiesityksensä Brechtin ohjaamana Zürichin Schauspielhausissa 1941.

Näytelmän musiikin on säveltänyt Paul Dessau. Näytelmän suomenkielisen käännöksen on laatinut Elvi Sinervo (1975). Aikaisempi suomennos *Barbara peloton ja hänen lapsensa* vuodelta 1941 oli Erkki ja Katri Valan käsialaa.
Raleigh-Durhamin kansainvälinen lentoasema

**Raleigh-Durhamin kansainvälinen lentoasema**  sijaitsee 14 kilometrin päässä Morrisvillen kaupungista koilliseen Waken piirikunnassa Pohjois-Carolinassa Yhdysvalloissa. Vuonna 2014 sitä käytti 9&nbsp;545&nbsp;360 matkustajaa.

## Lentoyhtiöitä
* Air Canada Jazz
* Air Tran Airways
* American Airlines
* Continental Airlines
* Delta Airlines
* JetBlue Airways
* US Airways

## Lähteet

## Aiheesta muualla

*
Northwind

**Northwind** on Falconerin viides studioalbumi, joka julkaistiin 22. syyskuuta 2006. Se on yhtyeen ensimmäinen laulaja Mathias Bladin paluun jälkeen tekemä albumi. Falconerin pääasiallinen säveltäjä Stefan Weinerhall ei ollut tyytyväinen edellisen *[[Grime vs. Grandeur]]* -albumin yhtyeen aikaisemmasta tuotannosta eroavaat ilmeeseen. He halusivat palata ensimmäisten Falconer-albumien tunnelmaan, ja päättivät pyytää Bladia takaisin, koska hänen äänensä soveltui parhaiten sellaiseen musiikkiin. Albumilta folk-vaikutteet kuuluivat jälleen, ja se oli lisäksi hieman aikaisempaa hidastempoisempi, mutta nopeita kappaleita oli myös mukana. Ensimmäistä kertaa Falconer sävelsi albumille ruotsinkielisen kappaleen, *Himmel så trind*. Kappale *Long Gone By* oli sävelletty edellistä levyä varten nimellä *Tonight* eri sanoituksilla. Albumista julkaistiin myös kahden levyn erikoispainos, jossa toinen levy sisälsi neljä Falconerin versiota ruotsalaisista kansanlauluista ja videomateriaalia albumin nauhoituksista.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

### Limited Edition
# 
# 
# 
# 

### Japanin painos
# 
Sävellys ja sanoitus Weinerhall, ellei toisin mainita

## Kokoonpano
* Mathias Blad – laulu
* Stefan Weinerhall – kitara, mandoliini, kosketinsoittimet
* Jimmy Hedlund – kitara
* Magnus Linhardt – basso
* Karsten Larsson – rummut

+

* Johannes Nyberg – piano, cembalo

## Arvostelut
* Imperiumi.net: 8+/10
* The Metal Crypt: 4.75/5
* Soundi: 
* Sputnikmusic: 

## Lähteet
* Albumin kansilehti
* Yhtyeen virallinen kotisivu

### Viitteet

## Aiheesta muualla
* 
* 
* www.falconermusic.com
Grime vs. Grandeur

**Grime vs. Grandeur** on Falconerin neljäs studioalbumi, joka julkaistiin 3. toukokuuta 2005. Albumilla yhtye jätti folkmusiikkivaikutteensa pois ja sen kappaleet ovat perinteisempää power metallia. Muutos ei ollut fanien mieleen ja yhtyeen pääasiallisen säveltäjän Stefan Weinerhallin mielestä albumi ei kuulostanut Falconerilta. Muutoksen taustalla oli ollut tarve säveltää musiikkia heidän uuden laulajansa äänialalle sopivaksi. Albumi jäi viimeiseksi Falconer-albumiksi Kristoffer Göbelin kanssa, mutta ensimmäiseksi rytmikitaristi Jimmy Hedlundin ja basisti Magnus Linhardtin kanssa. Kappaleesta ”Emotional Skies” kuvattiin yhtyeen ensimmäinen musiikkivideo.

## Kappaleet
# 
# 
# 
# 
# 
# 
# 
# 
# 
# 

;Digipak
# 

;Japanin painoksessa
# 

## Kokoonpano
;Yhtye
* Kristoffer Göbel – laulu, taustalaulu
* Stefan Weinerhall – kitara, taustalaulu
* Jimmy Hedlund – kitara, taustalaulu
* Magnus Linhardt – basso
* Karsten Larsson – rummut kappaleissa lukuun ottamatta *I Refuse*:a

;Vierailevat muusikot
* Snowy Shaw – rummut (kappale ”I Refuse”)
* Zenny Gram – taustalaulu
* Elise Ryd – taustalaulu
* Anna Wallander – taustalaulu
* Lotta Liljefred – taustalaulu
* Andy LaRocque – laulu (kappale ”Wake Up”)

## Arvostelut
* AllMusic: 
* Imperiumi: 3/10

## Lähteet
* Albumin kansilehti
* Yhtyeen virallinen kotisivu

### Viitteet

## Aiheesta muualla
* 
* 
* www.falconermusic.com
Paholaisen kirjeopisto

**Paholaisen kirjeopisto** (*The Screwtape Letters*) on brittiläisen kirjailijan C. S. Lewisin kaunokirjallinen läpimurtoteos, joka ilmestyi 1942. Se on ilmestynyt kahtena suomennoksena. Tyyni Tuulion suomennos ilmestyi 1950, Taneli Junttilan 2007.

Teos on kirjekokoelma, jossa demonien hallinto-osaston kansliapäällikkö Pora (engl. Screwtape) luennoi harhaanjohtamisen taidosta nuorelle veljenpojalleen Koiruoholle (Tuulion käännöksessä Mali). Suomennoksen loppuun on liitetty Lewisin The Saturday Evening Post -lehdessä julkaisema Poran poliittisesti värittynyt tervehdyspuhe Nuorten pirujen korkeakoulussa *Screwtape Proposes a Toast*. 

Ateistista kristityksi kääntyneen Lewisin toi laajemman yleisön tuntemaksi toisen maailmansodan aikana juuri *Paholaisen kirjeopisto*, jossa paholaisen kiusaama romaanihenkilö menee Englannin kodinturvajoukkoihin ja pommitusten raivaajaksi. Tuonaikaisten lukijoiden oli helppo samastua häneen ja pelkuruuteen, joka on yksi teoksen avaimia moraalisen maailman löytämiseen.

Teoksessa käydään sotaa kahdella tasolla, toisaalta konkreettista sotaa Saksaa vastaan, toisaalta sotaa käyvät keskenään jumalalliset ja demoniset henkivallat.

Lewis kirjoittaa teoksen myöhempien painosten alkusanoissa, kuinka hän ahdistui äärimmilleen kirjoitusvaiheessa Poran ja Koiruohon maailmasta ja ajatuksista eikä siksi voinut silloin ajatella jatko-osan kirjoittamista. Teoksen lyhyt jatko, *Screwtape Proposes a Toast*, ilmestyi kuitenkin Saturday Evening Postissa vuonna 1959.

## Lähteet
Among Beggars and Thieves

**Among Beggars and Thieves** on Falconerin kuudes studioalbumi, joka julkaistiin 2. syyskuuta 2008. Se on teema-albumi, jonka kaikki kappaleet kertovat Ruotsin historiasta. Esimerkiksi kappale ”Man of the Hour” kertoo Kronan-laivan uppoamisesta ja ”Carnival of Disgust” julkisista teloituksista. Jälkimmäisestä kappaleesta kuvattiin musiikkivideo. Musiikiltaan albumi edellistä Northwindiä aggressiivisempi, riffipainotteisempi ja teknisempi rauhallisemman *[[Northwind]]* -albumin jälkeen..

## Kappaleet
Kaikki kappaleet säveltänyt ja sanoittanut Weinerhall, ellei toisin mainita.

# 
# 
# 
# 
# 
# 
# 
# 
# 
# 
# 

### Limited Edition
# 
# 

## Kokoonpano
;Yhtye
* Mathias Blad – laulu
* Stefan Weinerhall – kitara, kosketinsoittimet
* Jimmy Hedlund – kitara
* Magnus Linhardt – basso
* Karsten Larsson – rummut

;Vierailevat muusikot
* Evelyn Jons – laulu, taustalaulu
* Anders Wängdahl – laulu, taustalaulu
* Johannes Nyberg – piano

## Arvostelut
* AllMusic: 

## Lähteet
* Albumin kansilehti
* Yhtyeen virallinen kotisivu

### Viitteet

## Aiheesta muualla
* 
* 
* www.falconermusic.com
Nikolai Kuljomin

**Nikolai Vladimirovitš Kuljomin** ( ; s. 17. heinäkuuta 1986 Magnitogorsk, Venäjän SFNT, Neuvostoliitto) on venäläinen ammattijääkiekkoilija, joka pelaa tryoutilla NHL-joukkue Ottawa Senatorsissa. Hän oli Toronto Maple Leafsin 2. kierroksen 44. varaus vuoden .

## Ura
NHL:n kaudella 2008–2009 Kuljomin pelasi muun muassa Niklas Hagmanin kanssa samassa ketjussa. Montreal Canadiensia vastaan pelatussa ottelussa Kuljomin saavutti parhaat pisteensä tähän mennessä: yhden maalin ja kaksi syöttöä. Kuljominin ensimmäinen maali syntyi Detroit Red Wingsia vastaan 9. lokakuuta 2008.

Tammikuussa 2009 Kuljomin lähetettiin Toronton farmijoukkueeseen. Hän vietti kauden 2009–2010 alun siellä, kunnes kutsuttiin takaisin paikkaamaan Viktor Stålbergin kokoonpanossa.

Heinäkuussa 2014 Kuljomin siirtyi New York Islandersiin neljän vuoden sopimuksella.

Syyskuussa 2024 Kuljomin siirtyi tryout-sopimuksella Ottawa Senatorsiin.

## Tilastot

## Lähteet
Dominic Antonelli

**Dominic Anthony "Tony" Antonelli** (s. 23. elokuuta 1967   Detroit, Michigan) on yhdysvaltalainen NASAn astronautti. Hän on osallistunut sukkulalennoille STS-119 ja STS-132.

Antonelli syntyi Detroitissa, Michiganissa, mutta kasvoi Indianassa ja Pohjois-Carolinassa. Hän on naimisissa ja hänellä on kaksi lasta. 
## Koulutus
*Douglas Byrd High School, Fayetteville, Pohjois-Carolina; 
*alempi korkeakoulututkinto (B.S.) ilmailu- ja avaruusteknologiassa (Aeronautics & Astronautics), Massachusetts Institute of Technology
*ylempi korkeakoulututkinto (M.S.)  ilmailu- ja avaruusteknologiassa, University of Washington

## Sotilasura
Antonelli palveli Yhdysvaltain laivastossa lentäjänä ja laskeutumisupseerina lentotukialus *USS Nimitz*illä. Hän lensi F/A-18C Horneteilla. Antonellilla on yli 3&nbsp;200 lentotuntia 41 erilaisella lentokoneella ja hän on suorittanut 273 laskeutumista lentotukialukselle. Hän on valmistunut Yhdysvaltain ilmavoimien koelentokoulusta (laivaston vaihto-oppilaana).

## Ura NASAssa
Antonelli valittiin NASAn astronauttikoulutukseen heinäkuussa 2000. Antonelli palveli erilaisissa teknisissä tehtävissä ennen avaruuslentoaan. Hän toimi pilottina 16. maaliskuuta 2009 laukaistulla avaruussukkulalennolla STS-119.. Lento kuljetti viimeisen parin aurinkopaneeleita ja runko-osan Kansainväliselle avaruusasemalle (ISS). Hän vietti lennolla 12 päivää avaruudessa. Hän toimi pilottina 14. toukokuuta 2010 laukaistulla sukkulalennolla STS-132.

## Lähteet

## Aiheesta muualla

*NASAn elämäkerta
*Spacefacts.de:n elämäkerta
*Lentoa STS-132 edeltävä haastattelu  (23.4.2010) 
*Lentoa STS-119 edeltävä haastattelu  (5.1.2009)
Karhuluoto

**Karhuluoto** () on Porin 63. kaupunginosa. Se sijaitsee Meri-Porissa, Mäntyluodon ja Herrainpäivien välillä. Muita läheisiä kaupunginosia ovat Yyteri, Kaanaa ja Uniluoto. Karhuluoto kuuluu Mäntyluodon koulupiiriin, ja sen postinumero on 28840.

Karhuluodon niemi oli vielä 1800-luvun puolivälissä saari Yyterinniemen edustalla ja kuului Yyterin kartanolle.

## Lähteet

## Aiheesta muualla

*
Vasili Košetškin

**Vasili Vladimirovitš Košetškin** (, s. 27. maaliskuuta 1983 Toljatti, Venäjän SFNT, Neuvostoliitto) on venäläinen uransa lopettanut jääkiekkomaalivahti.

## Pelaajaura
Košetškin aloitti uransa Lada Toljattin riveissä varamaalivahtina. Hänestä tuli seuran ykkösmaalivahti kaudella 2005–06, jolloin hän pelasi 41 runkosarjapeliä 51:stä.  

Košetškin pelasi Lada Toljattin jälkeen vähän aikaa Metallurg Magnitokorskissa, ennen siirtymistään Severstal Tsherepovetsiin. Košetškin on pelannut Severstalin ykkösvahtina kaksi kautta, ja hän on joukkueensa avainpelaajia. Košetškin luetaan yleisesti KHL:n parhaiden maalivahtien joukkoon. Kaudesta 2013–2014 alkaen hän on pelannut Metallurg Magnitokorskissa.

### Maajoukkueura
Košetškin oli olympiakultaa voittaneen venäläisten olympiajoukkueen ykkösmaalivahti Pyeongchangin olympialaisissa 2018. Košetškin on ollut Venäjän maajoukkueessa voittamassa MM-kultaa 2009, MM-hopeaa 2010 sekä MM-pronssia 2007. Košetškin oli Venäjän kakkosvahti 2007 ja 2010 kisoissa, joissa hän pelasi molemmissa kolme ottelua. 2009 kisoissa Košetškin oli kolmosvahti.

## Tilastot

### Kansainväliset tilastot

## Aiheesta muualla

* 
*
Rosemarie DeWitt

**Rosemarie DeWitt** (s. 26. lokakuuta 1971 Queens, New York) on yhdysvaltalainen näyttelijä. Hän on tunnettu Emily Lahmanin roolista Foxin draamasarjassa *[[Standoff]]* sekä Charmaine Crainen roolista Showtimen komediasarjassa *[[Taran monta elämää]]*.

## Yksityiselämä

Vuosina 1995–2006 DeWitt oli naimisissa näyttelijä Chris Messinan kanssa. DeWitt on naimisissa *Standoff*-sarjan vastanäyttelijänsä Ron Livingstonin kanssa vuodesta 2009. Heillä on kaksi tytärtä.

## Filmografia

## Lähteet

## Aiheesta muualla
Inula candida ssp. candida

***Inula candida'' ssp. ''candida*** on asterikasvien heimoon ja hirvenjuurten sukuun kuuluva *[[Inula candida]]* -lajin alalaji.

Lajia tavataan ainakin Kytheran, Kreetan, Kásoksen, Gávdoksen ja Kárpathoksen saarilla sekä Antikytheran, Porín (Prasonísi) ja Porétin (Lagoúvardos) saarten muodostamalla Natura 2000 -alueella. Kaikki saaret kuuluvat Kreikalle ja sijaitsevat Välimeressä.

*Inula candida* ssp. *candida* var. *rotundifolia* on *Inula candida* ssp. *candida* -alalajin muunnos.

## Lähteet

## Aiheesta muualla
* GBIF: ''Pentanema candidum'' subsp. ''candidum''
Michael Good

**Michael Timothy "Bueno" Good** (s. 13. elokuuta 1962  Parma, Ohio) on yhdysvaltalainen NASAn astronautti ja entinen Yhdysvaltain ilmavoimien ammattiupseeri (everstiluutnantti). Hän osallistui toukokuussa 2009 ensimmäiselle sukkulalennolleen  STS-125 *[[Atlantis (avaruussukkula)|Atlantis]]*, Hubble-avaruusteleskoopin viimeiselle huoltolennolle. Hän toimi toukokuussa 2010 tehtäväspesialistina toisella sukkulalennollaan STS-132.

Good syntyi Parmassa, Ohiossa, mutta kasvoi Broadview Heightsissa, Ohiossa. Hän on naimisissa Joan Dickinsonin kanssa. Heillä on kolme lasta. 
## Koulutus
*alempi korkeakoulututkinto (B.S.) ilmailu- ja avaruusteknologiassa (Aerospace engineering), Notre Damen yliopisto, 1984
*ylempi korkeakoulututkinto (M.S.)  ilmailu- ja avaruusteknologiassa, Notre Damen yliopisto, 1986

## Ura
Good palveli Yhdysvaltain ilmavoimissa lentäjänä. Good on lentänyt yli 2&nbsp;300 tuntia yli 30 erilaisella lentokoneella, kuten F-111 ja F-15. Good valittiin NASAn astronauttikoulutukseen vuonna 2000.

## Aiheesta muualla

*NASAn elämäkerta
*Spacefacts.de:n elämäkerta
*Lentoa STS-132 edeltävä haastattelu  (23.4.2010) 
*Lentoa STS-125 edeltävä haastattelu  (31.7.2008)